А я чакаў трыб’юта. І не толькі таму, што мы ў “К” выказалі ініцыятыву з’яўлення чарговага (другога па ліку) альбома-прысвячэння легендзе беларускай музыцы — ансамблю “Песняры”. Было цікава, хто ж стане ўдзельнікам праекта “Re: “Песняры” (а гэта пэўны зрэз сучаснай айчыннай музыкі), якія творы выберуць артысты, ці далёка адыдуць ад арыгінала і наколькі новыя версіі будуць адрознівацца ад варыянтаў праграмы “ПесняРок”. Вынік атрымаўся спрэчным. Перш за ўсё — праз сваю мастацкую невыразнасць. Аж да блякласці.